Tamur Tohver

Tamur Tohver (sündinud 9. mail 1969 Tallinnas) on lavastaja, näitleja ja teatripedagoog, kelle tegevuspiirkonnas on täna Suurbritannia, India, Ameerika Ühendriigid ja Euroopa.

2008. aastal rajas ta teatriplatvormi Polygon ja 2021. aastal enesearenduskeskuse Tohver Studio. Tamur Tohver on isikuarengu treener (alates 1998), Kriya ja Dharma Swasti joogi ning joogaõpetaja. Ta on isikuarengu praksise Zero Zone Praxis (Null Punkti Praksis) autor, mis aitab lahendada egopõhiseid konflikte ja vältida seeläbi nii lavahirmu ilminguid näitleja-lavastaja koostöös teatrikunstis, teistel elualadel kui ka isiklikus elus. Zero Zone Praxis tõstab sooritus- ja elukvaliteedi tasemele, kus on võimalik tõusta duaalsest maailmatunnetusest kõrgemale.

Haridus 
Õppis Tallinna Ühisgümnaasiumis aastatel 1985–1987. Seejärel õppis aastatel 1987–1991 Tallinna Pedagoogilises Instituudis lavastajaks (BA) ning sellele järgnes 2003.a. magistrikraad Eesti Muusika ja Teatriakadeemia Lavakunstikoolist (MA). Tamur Tohver õpib etenduskunstide doktorantuuris (PhD) Manchester Metropolitan Universitys, teemaks hirm teatrikunstis ja lavastaja-näitleja vahelises suhtes.

Töökäik
Alates 2020. aastast toetab Tamur oma lahendustega Vaba Lava Teatrikeskust, olles selle nõukogu liige. Eelnevalt oli Tamur tegus Eesti Lavastajate Liidu juhatuses 2017–2021 (ase-esimees 2017–2019). Tamur on tegev erinevatel positsioonidel Polygoni Teatrikompaniis selle asutamisest saadik alates 2008.a. nii selle arendaja kui sisulooja ja õpetajana. Enne Polygoni oli Tamur Tohver tegev filmiprodutsendi ja produktsiooni juhina erinevates filmikompaniides (2006-2008). Tamur kutsuti tööle Eesti Rahvusringhäälingusse 1991.aastal, kuhu ta jäi viieteistkümneks aastaks, olles esmalt lavastajana ERR Raadioteatris ning asudes alates 1998 selle juhi kohale. Paralleelselt sellega jõudis ta tegutseda audiokunsti õppejõuna nii Tallinna Ülikoolis (lavastaja õpe, 1998-2000) kui ka Eesti Muusika ja Teatriakadeemia Lavakunstikoolis (näitlejaõpe, 2001-2006).

Muu tegevus
Tamur Tohver on lavastanud üle 85 kutselise lavastuse. Esimese näitlejarolli tegi ta  juba 13-aastaselt telelavastuses "Uus poiss". 1983, millele järgnes juba 1987. esimene kuuldemängu roll (ERR, "Tulised juhtmed"). Ta on osalenud kodu- ja välismaiste žüriide töös festivalidel ja näidendivõistlustel. Juhendanud TTÜ tudengiteatrit T-Teater aastatel 2001–2005. Lavastanud YLE Radioteatterile ja Latvijas Radios Radioteatris, teinud koostööd nii raadio (EBU Radio Drama Workshop 2001–2005 ja BBC eraldi) kui ka televisiooni (YLE) ja filmi valdkonnast autori, näitleja, lavastaja ja projektijuhina. Audio- ja näitekunsti spetsialist ja õppejõud. Juhtinud väli-massilavastusi ja suurprojekte (Viitna järvistu 2001, ER-ETV jalgpall 2005, Tallinna Linnahall, XXXIV Tallinna Vanalinna Päevade avaetendus, MISA (2010, 2021), EU PHARE, Eesti Teater 100 (ERR) jpt ning teostanud multimeedia etendusi nii lavastaja kui produtsendina. Lavastanud külalisena Tallinna Linnahallis, teatris Endla, Eesti Nukuteatris ja Eesti Draamateatris, samuti Soomes, Lätis, Indias. Aastatel 1995–2000 huumorisketši autorisarjad Eesti Televisioonis ja Eesti Raadios (Dolce Vita). On teinud heliinstallatsioone kujutava kunsti näitustele ning helirežiid (kui režissöör) lühifilmidele ja teatrilavastustele (Kunstisuvi, Exitfilm, Rakvere Teater). On olnud tegev reklaaminduses kui ideekirjutaja, loovjuht ja teostaja. Lavastuskunstnikuna kujundanud ligi 10 lavastust eri teatrites. Kõnetehnika ja avaliku esinemise õpetaja alates aastast 2000. Aastast 2006 täiendanud enda õpetavate kursuste nimistut ka isiksusearengu enese- ja teiste juhtimise osas. Viinud läbi kümneid koolitusi ja konsultatsioone avalike ja ettevõttesiseste suursündmuste korraldamiseks, aga ka juhikoolitusi suurklientidele nagu Luminor, SEB, Swedbank, Eesti Energia, AS Elisa, Telia,  ERGO, Levira, AS Mainor, AS Corpore jpt.

Organisatsioonidesse kuulumine

Eesti Lavastajate Liit, Eesti Teatriliit, EAÜ, Autorihüvitusfond, Eesti Tuleartistide Liit.

Loome

Publikatsioonid, algupärandid, tõlked
Tamur Tohverilt ilmus 2003. aastal audiokunsti raamat "Tasa kuulata on kergem" (Kirjastuskeskus / ER, Tln. 2003). Ta on kirjutanud mitmeid erialaseid artikleid nii ajakirja Teater. Muusika. Kino kui kultuurilehte Sirp ("Meeletu aprilliteesid" Sirp, 2013), ERR kultuuriportaali ning ühiskonna teemalisi vaatlusi ajakirja Edasi Ta on kirjutanud nii kuuldemänge kui näidendeid, nii üksi kui koos E. Õunapuu, A. Valliku ja Jaaksiga) Tamur Tohver on loonud ka lugusid füüsilise teatri valdkonnas, seni siiski stsenaariumi põhiseid ("Fear walkers", 2018). Temalt on ilmunud ka mitmeid näidenditõlkeid soome (Smeds "Külmapildid" (Jääkuvia), Klemola "Jessika kutsikas" (Jessikan pentu), Myllyaho "Garaaž"), vene (Võrõpajev "Hapnik" ( Kislorod), "Valentini päev" (Den Valentina) ja inglise keelest; samuti laulutekste. Hetkel on kirjutamisel lavastamise kunsti valgustav ning samas isikuarenguline "Lavastamine".

Rollid näitlejana
Tamur alustas näitekunsti õpinguid 7-aastaselt, esimene õpetaja oli legerdaarne Maret Oomer. Tamuri esimeseks kutseliseks rolliks kolmeteistkümneaastasena sai nimiosa 1983. aastal I. Kurve lavastatud E. Akopov "Uus poiss", (ETV, rež. I. Kurve) koos Eesti teatriklassikute Rudolf Allaberdi, Meeli Söödi, Silvia Laidla, Anu Lambi, Guido Kanguri jpt. Kaheksateistkümnesena järgnes sellele kuuldemänguroll "Tulised juhtmed", ER Raadioteater,is (rež. H. Sõerd, (peaosa)). Hoolimata Tamur Tohveri keskendumisest lavastamisele, on ta siiski regulaarselt astunud üles Polygon Teatri laval ning alates 2000ndate algusest teinud kaasa teleseriaalides "Kättemaksukontor" (viimati 2021), "Saladused", "Kelgukoerad", "Viimane võmm" jt.

Lavastused
täielik uuendatud loomeregister ilmub regulaarselt Eesti Lavastajate Liidu kodulehel 

Tamur Tohveri esimene kuuldemäng esietendus 1991.aastal- H. Nõu "Põgenejad" ERR Raadioteatris. Esimeseks lavastuseks täiskasvanutele teatris oli A. Alavainu, "Rong katusel" 1995 Endla Teater. Tehtud tööd sisaldavad nii klassikat kui kaasaegset etenduskunsti, lavastatud nii kodu kui välismaal. Polygon Teateri avalavastuseks sai 2008.aastal Tallinna Kultuurikatlas K. Smedsi "Külmapildid". Suurtööna, mis jäädvustas üle 20 Eesti parima näitleja, valmis 2002. aastal 10-osaline raadiodraama "Ekke Moor". Seni Eestist kaugeim lavastus on viinud Indiasse, unikaalsesse Auroville asumisse- "Fear walkers" esietendus 2018, Auroville Theatre Group'i ja Polygon Teatri ühistööna Bharat Nivas'. Tamur Tohveri materjalid on alati erilised oma ülesehituselt ja vormid, kuid alati üldinimlikult kergesti mõistetavad ja puudutavad, olgu tegu klassika, kaasaegse teatri või absurdiga.

Tunnustus
Tamur Tohverile on omistatud Eesti Raadio aastapreemia aastatel 1997, 2002 ja 2003. Aastatel 1997 ja 1999  pälvis ta tunnustuse Prix Europa meediafestivalil kuuldemängudega M. Kõiv "Haug" (6.) ja E.Õunapuu / T. Tohver "Õhtueine Emmauses" (5.) ning nominatsiooni 2019 P. Põldma / T. Tohver "Must Luik". 2019 pälvis Tamur Tohver ka Archimedes Fondi stipendium PhD uurimuseks "Why Be Afraid of Fear? Zero Zone Praxis As a Cultivation Practice for the Actor and Director" (Manchester Metropolitan University's, Ühendkuningriik) ja 2020.a. USA Kongressi maineka Fulbright'i stipendiumi teaduskoostööks Ameerika Ühendriikide ülikoolidega.

Viited

Välislingid 
Profiil IMDb-s
Polygoni Teatrikompanii 
Temast Eesti Lavastajate Liidu veebilehel

Eesti lavastajad
Eesti näitlejad
Tallinna Ülikooli vilistlased
Sündinud 1969